இது குறித்து ஐ.ஏ.எஸ் அதிகாரி சுதாதேவி, இந்தக் குற்றச்சாட்டுகள் அனைத்தும் உண்மைக்கு புறம்பானவை. அந்த வீடு எனது பெயரில் இல்லை. எனது கணவருக்கு சொந்தமானது. இந்நிலையில் சம்பந்தமே இல்லாமல் எனதுப் பெயரை தொடர்புபடுத்தி கூறுவது உள்நோக்கத்துடன் கூடியது. அந்த வீட்டின் மதிப்பே சுமார் ரூ 40 லட்சம்தான் வரும். இப்படியிருக்க அந்த வீட்டுக்கு ரூ 43 லட்சத்தில் உள்கட்டமைப்பு பணிகள் செய்ததாக கூறுவது எந்தவிதத்திலும் பொருத்தமில்லாதது. நாங்கள் ரூ 43 லட்சம் தரவேண்டியதாக கூறும் டி-இன்டீரியர் அன்ட் பில்டர்ஸ் என்ற நிறுவனத்தின் உரிமையாளர் முஹம்மது தாசின், எங்கள் வீட்டுக்கு வேலை செய்வதாக ஒப்புக்கொண்டார். ஆனால் பணிகளை பாதியிலேயே விட்டுட்டுச் சென்றுவிட்டார்.அதன்பிறகு பணிகளை வேறு நபர்கள் மூலம் செய்து முடித்துள்ளோம்.